**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително на **„АСК БУЛ“ ЕООД, гр. Враца, площадка гр. Мездра** за експлоатация на **„Инсталация за преработка на отпадъчни нефтопродукти“,** попадаща в обхвата на т. 5.1 „б” от Приложение 4 на ЗООС и на **„Инсталация за съхраняване на опасни отпадъци (отпадъчни нефтопродукти)“,** попадаща в обхвата на т. 5.5 от Приложение № 4 към ЗООС.

Компетентен орган за вземане на решение по заявлението е изпълнителният директор на ИАОС.

В периода **от** **28.04.2022 г. до 28.05.2022 г.,** документацията, съдържаща се в заявлението ще бъде достъпна на интернет страницата на ИАОС и на Община Мездра.

Забележки, разяснения и възражения, в горепосочения срок могат да се подават до изпълнителния директор на ИАОС и/или кмета на Община Мездра, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Георги Гергов – главен експерт „ООС“, Община Мездра, тел.: 0885 685 986.